****

ประกาศคณะกรรมการดำเนินการสรรหาและเลือกสรรพนักงานจ้าง

เรื่อง กำหนดวัน เวลา สถานที่สอบและระเบียบเกี่ยวกับการเลือกสรร สั่งจ้างและแต่งตั้งเป็นพนักงานจ้างประจำปีงบประมาณ พ.ศ. 2563

\*\*\*\*\*\*\*\*\*\*\*\*\*\*\*\*\*\*\*\*\*\*\*

อาศัยอำนาจตามความในหมวด 4 ข้อ 18,19,20 แห่งประกาศคณะกรรมการพนักงานส่วนตำบลจังหวัดตรัง เรื่อง หลักเกณฑ์และเงื่อนไขเกี่ยวกับพนักงานจ้าง และประกาศองค์การบริหารส่วนตำบลบางดี เรื่อง รับสมัครบุคคลเพื่อเลือกสรร สั่งจ้างและแต่งตั้งเป็นพนักงานจ้าง ประจำปีงบประมาณ พ.ศ. 2563 คณะกรรมการดำเนินการสรรหาและเลือกสรรฯ จึงกำหนดวัน เวลา สถานที่สอบและระเบียบเกี่ยวกับการเลือกสรรฯ ดังต่อไปนี้

**(ก) กำหนด วัน เวลา สถานที่และระเบียบเกี่ยวกับการเลือกสรรฯ**

ให้ผู้สมัครสอบพนักงานจ้างทั่วไป (ปฏิบัติงานนักการภารโรง) เข้าสอบสัมภาษณ์ตามวัน เวลา และสถานที่สอบ ดังต่อไปนี้

1. สอบภาคความรู้ความสามารถทั่วไป (ภาค ก.) จำนวน 60 คะแนน ในวันที่

20 กุมภาพันธ์ 2563 เวลา 09.00 น. – 09.30 น. ณ องค์การบริหารส่วนตำบลบางดี

1. สอบภาคความเหมาะสมกับตำแหน่ง (ปฏิบัติ 30 คะแนน ) ในวันที่ 20

กุมภาพันธ์ 2563 เวลา 09.40 เป็นต้นไป ณ องค์การบริหารส่วนตำบลบางดี โดยการสอบภาคปฏิบัติ ประกอบด้วย การทดสอบดังต่อไปนี้

* 1. การทดสอบงานทำความสะอาด (ทำความสะอาดกระจก)
  2. การทดสอบงานไม้
  3. การทดสอบงานสวน (การตัดหญ้า)

1. สอบภาคความเหมาะสมกับตำแหน่ง (สัมภาษณ์ 50 คะแนน) ในวันที่ 20

กุมภาพันธ์ 2563 เวลา 14.30 น. เป็นต้นไป ณ องค์การบริหารส่วนตำบลบางดี

1. เกณฑ์การตัดสิน ผู้ที่ถือว่าเป็นผู้สอบคัดเลือกได้จะต้องเป็นผู้ที่สอบได้

คะแนนรวมทุกภาคไม่ต่ำกว่าร้อยละ 60

1. ประกาศผลการเลือกสรรฯ ในวันที่ 24 กุมภาพันธ์ 2563

**(ข.) ระเบียบเกี่ยวกับการสอบ**

1.การเลือกสรรฯจะใช้วิธีการสอบข้อเขียน (อัตนัย) สอบสัมภาษณ์และสอบปฏิบัติตามที่กำหนดไว้ในหลักสูตรและวิธีการเลือกสรรฯ ทั้งนี้ ให้ผู้เข้าสอบปฏิบัติตามคำสั่ง ระเบียบ และวิธีการสอบแต่ละหลักสูตร

2. ให้ผู้เข้าสอบปฏิบัติตามระเบียบ ดังนี้

2.1 ผู้เข้าสอบจะต้องแต่งกายชุดสุภาพ

2.2 ต้องนำบัตรประจำตัวสอบและบัตรประจำตัวประชาชนไปในวันสอบเพื่อใช้

แสดงคู่กันหากไม่มีทั้ง 2 บัตร กรรมการหรือเจ้าหน้าที่ประจำห้องสอบอาจพิจารณาไม่อนุญาตให้เข้าสอบก็ได้

2.3 ผู้เข้าสอบจะต้องเตรียมปากกาสีดำหรือสีน้ำเงิน เพื่อใช้ในการสอบ

2.4 ให้ไปถึงสถานที่สอบก่อนกำหนดเวลาเข้าสอบในแต่ละวิชาไม่น้อยกว่า 30

นาที และจะเข้าห้องสอบได้ก็ต่อเมื่อได้รับอนุญาตจากเจ้าหน้าที่คุมสอบแล้วและผู้เข้ารับการสอบที่ไปถึงห้องสอบหลังจากที่ได้เริ่มสอบวิชาใดไปแล้ว 30 นาที จะไม่ได้รับอนุญาตให้เข้าสอบในวิชานั้น

2.5 ห้ามมิให้ผู้เข้ารับการสอบออกจากห้องสอบก่อน 30 นาที นับแต่เริ่มให้ทำข้อสอบ

2.6 ห้ามนำหนังสือ ตำรา หรือเอกสารอื่นใดเข้าไปในห้องสอบ

2.7 ห้ามนำเครื่องคำนวณเครื่องมือสื่อสารอิเล็กทรอนิกส์ทุกชนิดเข้าห้องสอบ

2.8 เมื่ออยู่ในห้องสอบต้องไม่พูดหรือติดต่อกับผู้เข้าสอบอื่นหรือบุคคลภายนอก

* 1. ให้กรอกข้อความในกระดาษคำตอบให้ครบถ้วน เขียนเลขประจำตัวสอบ

ลงในกระดาษคำตอบเฉพาะในที่ที่กำหนดเท่านั้น

2.10 เมื่อจะส่งกระดาษคำตอบให้ตรวจสอบให้แน่นอนอีกครั้งหนึ่ง หากสงสัยประการใดให้สอบถามกรรมการหรือเจ้าหน้าที่ประจำห้องสอบ

2.11 เมื่อจะส่งกระดาษคำตอบก่อนหมดเวลาสอบให้ยกมือขึ้นเพื่อให้กรรมการ

หรือเจ้าหน้าที่ประจำห้องสอบทราบ ห้ามลุกจากที่นั่งไปส่งกระดาษคำตอบด้วยตนเอง

2.12 เมื่อหมดเวลาทำข้อสอบในวิชาหนึ่งๆ ผู้เข้าสอบจะต้องหยุดทำข้อสอบ

ทันที และต้องรอให้กรรมการหรือเจ้าหน้าที่ประจำห้องสอบเก็บกระดาษคำตอบคืนเสียก่อนจึงจะออกจากห้องสอบได้

2.13 ห้ามนำข้อสอบหรือกระดาษคำตอบออกจากห้องสอบเป็นอันขาด

2.14 เมื่อออกจากห้องสอบแล้วต้องไม่ติดต่อหรือกระทำการใดๆ อันเป็นการรบกวนผู้ที่ยังสอบอยู่


2.15 ต้องเชื่อฟังและปฏิบัติตามคำสั่งและคำแนะนำของกรรมการหรือเจ้าหน้าที่ประจำห้องสอบโดยเคร่งครัด

2.16 ห้ามสูบบุหรี่ในห้องสอบ

ผู้ใดฝ่าฝืนระเบียบวิธีการสอบนี้ หรือทุจริต หรือพยายามทุจริตในการสอบ

คณะกรรมการสอบฯ อาจพิจารณาสั่งไม่ให้ตรวจกระดาษคำตอบเฉพาะวิชาใดวิชาหนึ่งหรือทุกวิชาก็ได้ และสำหรับผู้ที่ทุจริตในการสอบจะได้รับการพิจารณาโทษสถานหนัก

ประกาศ ณ วันที่ 6 กุมภาพันธ์ 2563



(ลงชื่อ)……….……………….……..………..

(นายสัมพันธ์ เลิศประดับพร)

ประธานกรรมการดำเนินการสรรหาและเลือกสรรพนักงานจ้าง